Tiltale for overtrædelse af færdselslovens § 4, stk. 1. Påstand om førerretsfrakendelse
Ret: Retten i Glostrup (1. instans)
Faggruppe: Straffesag — Bødesag
Sagsemner: Færdsel;

/

Retten i Glostrup

D O M

afsagt den 12. november 2010

Rettens nr. 15-7150/2007
Politiets nr. 0700-81022-00296-07

Anklagemyndigheden
mod
Tiltalte
CPR nr. (Født 1945)

Anklageskrift er modtaget den 18. september 2007.

Tiltalte er tiltalt for overtrædelse af færdselslovens § 4, stk. 1, ved tirsdag den
24. april 2007 kl. 18.30 at have ført personbil Reg. nr. 1 og påhængsvogn
Reg. nr. 2 ad Brandhøjgårdsvej By med mindst 88 km/t, selv om det ved
færdselstavle er angivet, at hastigheden ikke må overstige 60 km/t, hvilket
udgjorde en overskridelse på mere end 40 % af den tilladte hastighed.

Påstande

Anklagemyndigheden har nedlagt påstand om bødestraf.

Anklagemyndigheden har påstået, at tiltalte skal frakendes retten til at føre
motordrevet køretøj, hvortil der kræves kørekort, og at frakendelsen skal ske
betinget, jf. færdselslovens § 125, stk. 1, nr. 3 (nugældende nr. 4), jf. stk. 4.

Tiltalte har nægtet sig skyldig.

Sagens oplysninger

Tiltalte har forklaret, at det er korrekt, at han kørte i bil den pågældende dag
på det pågældende tidspunkt. Han kan dog ikke godkende det tal, som er
opgivet af politiet. Han mener selv, at han kørte ca. 60 km/t. Det er svært at
sige. Han kan måske have kørt lidt for stærkt, måske 65 km/t. Der var ikke
fare på færde på det pågældende tidspunkt.
Han har efterfølgende været ude at måle stedet op, og efter hans opfattelse er
der ikke blevet foretaget måling på distancen 231 meter men derimod mindst
400 meter.

Vidnet politiassistent Vidne har forklaret blandt andet, at det var ham, som
foretog lasermålingen af tiltaltes hastighed den 24. juli 2007. Må-

Std 75273



/

Side 2/3

lingen blev foretaget i overensstemmelse med reglerne herom. Han foretog
således blandt andet displaykontroller. Lasermålernes funktionsdygtighed
kontrolleres hvert halve år, og det er også sket med denne lasermåler. Målin-
gen blev foretaget på distancen 231 meter, hvilket er i overensstemmelse med
reglerne. Det er korrekt, at han startede med at skrive en tilkendegivel-se,
hvor der kun var tale om bøde, men da han så, at tiltalte havde en på-
hængsvogn på, ændrede han det til tillige at være en betinget frakendelse af
førerretten. Tiltalte var fortsat til stede, da ændringen blev foretaget.

Rettens begrundelse og afgørelse

På baggrund af politiassistent Vidnes sikre forklaring lægger retten til grund,
at lasermåleren er kontrolleret funktionsdygtig hvert halve år, og at reglerne
om foretagelse af laserhastighedsmåling - herunder afstandskravet -er opfyldt.

Tiltalte har forklaret, at han mener, at han kørte 60 km/t, men at han godt kan
have kørt lidt hurtigere, og at det ikke er sådan til at vide. Heroverfor står den
korrekt foretagne lasermåling af hastigheden. På denne baggrund lægger
retten til grund, at tiltalte kørte med en hastighed på 88 km/t.

Det er derfor bevist, at tiltalte er skyldig i overensstemmelse med tiltalen.

Straffen fastsættes til en bøde på 2.500 kr., jf. færdselslovens § 118, jf. § 4,
stk. 1.

Forvandlingsstraffen fastsættes som nedenfor bestemt.

Tiltalte har ført personbil med påhængsvogn og har overskredet den tilladte
hastighed med over 40%. Tiltalte frakendes derfor retten til at føre motord-
revet køretøj, hvortil der kræves kørekort. Tiltalte beholder dog førerretten,
hvis han ikke inden for 3 år fra endelig dom igen fører motordrevet køretøj på
en sådan måde, at førerretten skal frakendes, jf. færdselslovens § 125, stk. 4,
jf. § 125, stk. 1, nr 4.

Den betingede frakendelse af førerretten medfører, at tiltalte skal bestå en
kontrollerende køreprøve, jf. færdselslovens § 60, stk. 3.

Thi kendes for ret:

Tiltalte skal betale en bøde på 2.500 kr.

Forvandlingsstraffen for bøden er fængsel i 6 dage.

Tiltalte frakendes retten til at føre motordrevet køretøj, hvortil der kræves
kørekort.



/

Side 3/3

Tiltalte beholder dog førerretten, hvis han ikke igen inden for 3 år fra ende-lig
dom fører motordrevet køretøj på en sådan måde, at førerretten skal fra-
kendes ham.

Tiltalte skal betale sagens omkostninger.

Dommer